Australiškasis futbolas

Australiškasis futbolas (, , arba neformaliai ) –  kontaktinis sportas, žaidžiamas tarp dviejų iš 18 žaidėjų sudarytų komandų ovalioje aikštėje, dažnai modifikuotoje kriketo aikštelėje. Taškai gaunami įspyrus ovalų kamuolį tarp centrinių vartų virpstų (šešių taškų įvartis) arba tarp centrinių ir išorinių virpstų (vieno taško įvartis). Labiausiai paplitęs Australijoje.

Rungtynių metu žaidėjai gali išsidėstyti bet kurioje aikštės vietoje ir kamuolį varyti tiek rankomis, tiek kojomis. Pagrindiniai veiksmai yra kamuolio nešimas, perdavimas, sugavimas pašokant ir varymas rankomis. Kamuolį nešant kas 10 žingsnių privaloma jį mušti į žemę.Australiškasis futbolas (VLE) Žaidėjams leidžiama kovoti rankomis ir kliudyti varžovams visu kūnu. Kita vertus, pavojingas fizinis kontaktas (pvz., varžovo stūmimas į nugarą), trukdymas gaudyti kamuolį pašokant ir tyčinis žaidimo lėtinimas yra baudžiami baudos smūgiais, nuobaudomis iš toli arba suspendavimu tam tikram rungtynių skaičiui, atsižvelgiant į pažeidimo sunkumą. Žaidimas pasižymi dažnomis fizinėmis grumtynėmis, šuoliais gaudant kamuolį, greitu žaidėjų ir kamuolio judėjimu bei rezultatyvumu – per rungtynes 2020 m. vidutiniškai buvo surenkama 72,9 taško.Harding, Bob. Why the AFL is in a scoring drought and how they can get out of it (SEN)

Šios sporto šakos ištakos siejamos su futbolo rungtynėmis, žaistomis Melburne 1858 m. ir kurias savo ruožtu įkvėpė Anglijos valstybinėse mokyklose žaistas futbolas. Siekdamas sukurti žaidimą, labiau pritaikytą suaugusiems ir Australijos sąlygoms, Melburno futbolo klubas 1859 m. gegužę paskelbė pirmąsias australiško futbolo taisykles, kurios senumu lenkia kitus pasaulyje paplitusius futbolo variantus.History  Official Website of the Australian Football League

Australijos futbolas surenka daugiausiai žiūrovų aikštėse ir prie televizijos ekranų iš visų sporto šakų AustralijojeKwek, Glenda (2013 m. kovo 6 d.) "AFL leaves other codes in the dust" , The Sydney Morning Herald. Tikrinta 2016 m. gruodžio 18 d."AFL is clearly Australia’s most watched Football Code, while V8 Supercars have the local edge over Formula 1"  (2014 m. kovo 14 d), Roy Morgan. Tikrinta 2016 m. gruodžio 18 d., o Australijos futbolo lyga (AFL), vienintelė visiškai profesionali šio sporto šaka, yra turtingiausia šalies sporto organizacija."The richest codes in world sport: Forget the medals, these sports are chasing the gold" (2014 m. gegužės 8 d.) Courier Mail. Tikrinta 2016 m. spalio 9 d. AFL didysis finalas, kasmet vykstantis Melburno kriketo aikštėje, yra lankomiausias klubų čempionato renginys pasaulyje. Šis sportas taip pat žaidžiamas mėgėjų lygiu daugelyje šalių ir keliais variantais. Jo taisykles reglamentuoja AFL komisija, remdamasi AFL žaidimo komiteto įstatymais.
Paplitimas pasaulyje
Nors Lietuva neturi savo nacionalinės komandos, australiškojo futbolo rungtynės pirmą kartą sužaistos 2009 m. Vilniuje, kai šio sporto mėgėjo prancūzo iniciatyva įkurtas „Geležinių vilkų“ klubas.https://worldfootynews.com/staticpages/index.php/Lithuania  Nuo to laiko yra mėginimų sportą populiarinti.

Tarp AFL klubų žaidėjų yra vienas lietuvių kilmės australas Adam Ramanauskas, žaidęs Esendono Bombers klube, ir Brisbano Lions klube rungtyniaujantis Lietuvoje gimęs Deividas Uosis.Airijos lietuvio svajonė pildosi: tapo australiškojo futbolo profesionalu (lrytas.lt) Nėra žinoma, kad žaidimas būtų žaistas kitose Baltijos šalyse.

Išnašos

Kategorija:Komandinis sportas
Kategorija:Australijos kultūra